Publication: Magyar Közlöny
Issue: MK-1998-113 (Year: 1998, Number: 113)
Era: 1990-2004
Section: A büntetőeljárásról szóló 1973. évi I. törvény 404. §-ának
Paragraph Index: 202

1. Fel kell mérni a helyi önkormányzatokról szóló 1990. évi LXV. törvény 107. §-a (1) bekezdésének c) pontjában foglalt rendelkezés alapján az önkormányzatokat 1990. szeptember 30-án, illetve 1992 decemberében megillető gázközművagyont, és előzetesen egyeztetett értékelési mód alapján meg kell állapítani annak értékét. Az egyes önkormányzatokat megillető gázközművagyon felmérését és értékelését a regionális gázszolgáltatók 1992 decemberében gazdasági társasággá történt átalakulásakor készített átalakulási vagyonmérlegből kiindulva kell megállapítani. Az 1990 utáni jogcímek alapján az önkormányzatoknak nyújtott juttatásokat, teljesítéseket az egyes önkormányzatokkal történő elszámolásnál a vagyonértékeléssel összehangolt módon kell figyelembe venni. Felelős: gazdasági miniszter Miniszterelnöki Hivatalt vezető miniszter pénzügyminiszter Határidő: a vagyonértékelés elvégzésére 1999. július 31.

Source: https://magyarkozlony.hu/hivatalos-lapok/75c03a9271d26b4645f779e1f66b55d8842a2643/dokumentumok/005a63e7960d0430d787da748a0bc0e24ecf7e8d/letoltes